b"\n_START_ARTICLE_\nCabana del Coi\n_START_SECTION_\nDescripci\xc3\xb3\n_START_PARAGRAPH_\nEs conserven poques cabanes de volta d'aquestes caracter\xc3\xadstiques i menys tan a prop d'un nucli habitat. Aquesta cabana est\xc3\xa0 camuflada en el paisatge a gr\xc3\xa0cies a la vegetaci\xc3\xb3 i la terra que ha cobert la volta. Les caracter\xc3\xadstiques d'aquesta cabana s\xc3\xb3n comunes a la resta de cabanes que podem trobar en aquestes contrades. La seva planta \xc3\xa9s rectangular i conserva la volta lleugerament apuntada. Les \xc3\xbaniques obertures que t\xc3\xa9 \xc3\xa9s la mateixa porta d'ingr\xc3\xa9s i una petita escletxa que hi ha en un costat d'aquesta. L'acc\xc3\xa9s es realitza a trav\xc3\xa9s d'una porta rectangular amb una llinda trapezoidal. El seu interior est\xc3\xa0 ple de brossa i runa, no obstant encara s'hi pot endevinar en el mur de tramuntana la menjadora d'animals."